Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19238

8. FEJEZET HELIKOPTEREK 8.1 Alkalmazási rendelkezések Megjegyzés. - Lásd az 1. Fejezet 1.9 pontját is. 8.1.1 A kizárólagosan mezőgazdasági, tűzoltási, vagy külsőleg függesztett teherszállítási célra tervezettek kivételével, a jelen Fejezet szabványai alkalmazandók minden olyan helikopterre, amelyre a 8.1.2, 8.1.3 és a 8.1.4 alkalmazandó. 8.1.2 Kivéve a 8.1.4-ben meghatározott helikoptereket, a 8.4.1 zajszintjei alkalmazandók azon helikopterekre, amelyekre a prototípus légi-alkalmassági bizonyítvány iránti kérelmet a bizonyítványt kiadó hatóság 1985. január 1-én, vagy azt követően fogadta el, vagy alkalmazott egyenértékű egyéb előírt eljárást. 8.1.3 Kivéve a 8.1.4-ben meghatározott helikoptereket, a 8.4.1 zajszintjei alkalmazandók azon helikopterek 2 Ezt rendszerint a repülőgép repülési kézikönyvében és a repülési műszereken feltüntetik. 2007/70/II. szám továbbfejlesztett változataira, amelyekre a típus terv módosítása iránti kérelmet a bizonyítványt kiadó hatóság 1988. november 17-én, vagy azt követően fogadta el, vagy alkalmazott egyenértékű előírt egyéb eljárást. 8.1.4 Minden olyan helikopterre, beleértve továbbfejlesztett változataikat is a 8.4.2 zajszintjei alkalmazandók, amelyekre a prototípus légi alkalmassági bizonyítvány iránti kérelmet a bizonyítványt kiadó hatóság 2002. március 21-én, vagy azt követően fogadta el, vagy alkalmazott egyenértékű előírt egyéb eljárást. 8.1.5 A külső teher, vagy berendezés hordozására alkalmas helikopterek minősítését ilyen terhek, vagy berendezések nélkül kell végrehajtani. Megjegyzés. - Kivétel alkalmazható a belső rakománnyal a szabványokat teljesítő, de külső rakományt, vagy berendezést szállító helikopter esetében, ha az ilyen üzemelés össz. tömege, vagy egyéb működési paramétere meghaladja a belső teherszállítás esetére megállapított légi-alkalmassági értékeket. 8.1.6 Ha a helikopter engedélyezett maximum felszálló tömege 3175 kg, vagy kevesebb, a 8.1.1 pont szerinti kérelmező alternatívaképp választhatja, hogy a 8. Fejezet helyett a 11. Fejezettel való egyezést mutatja be. 8.2 Zajértékelési mérőszám A zajértékelés mérőszáma a 2. Függelékben leírtak szerinti, EPNdB-ben kifejezett Ténylegesen Érzékelt Zajszint legyen. 8.3 Referencia zajmérő pontok A jelen szabványokkal összhangban vizsgált helikopter zaja nem haladhatja meg a 8.4 pontban előírt zajszinteket a következő pontoknál:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes